મારા જન્મ પછી દસ વરસનો હતો, ત્યાં પતિ સાથે વાંધો પડી ગયો. પતિ ઘર છોડીને ચાલ્યો ગયો. મા ભણેલી હતી. પ્રાઈમરી સ્કૂલમાં શિક્ષિકાની નોકરી શોધી કાઢી અને મને પોતાનો આધાર બનાવી લીધો એ રીતે પચાસ વરસ કાઢી નાખ્યાં! હવે મૃત્યુ સમીપે પહોંચી ગઈ હતી ત્યારે પતિને યાદ કરી રહી હતી… પતિનો જૂનો ફોટો ક્યાંકથી શોધી કાઢ્યો હતો અને ભીંત પર લટકાવી તાકી રહેતી હતી, પથારીમાં પડી પડી પતિને જોયા કરતી. નર્સે કહ્યું કે આખો દિવસ ‘જયકાંત… જયકાંત’નું રટણ કરે છે. મારા બાપનું નામ જયકાંત હતું.